**Z A P I S N I K**

1. sjednica Vijeća roditelja Osnovne škole „Vladimir Nazor“ Križevci održane u četvrtak 16. siječnja 2025. godine s početkom u 18,00 sati u blagovaonici Škole.

**PRISUTNI:** Christian Nendel, Matea Škarec, Zoran Ježić, Andreja Podgajski, Sanela Kontin Miklin, Monika Penđak Ružić, Mateja Sušnić, Metka Falk Berend, Barbara Popović, Valentina Miško, Ivana Kašik, Sasha Josip Sokač, Mario Matešić, Danijela Jakopović, Marijana Golubić Bodonji, Darijo Šostarić, Marina Begović, Anamarija Harmicar Puljiz, Dijana Ježić, Mario Mekovec, Bruna Tariba, Marko Đurakić, Helena Ruklin, Danijela Jelak, Ivana Ivančić, Tomislav Biljan, Lucija Vrabec Srbljinović, Ana Šimunec, Nevenka Ožinger, Ivana Ban, Ivana Pavić.

**ODSUTNI:** Jelena Žiger, Nikolina Hadrović Orak, Marijo Jurkić, Tea Kovačić, Nikolina Špiko

**Ravnatelj:** Igor Brkić

**Zapisničarka:** Jasna Zdilar Pešutić

Predsjednik Vijeća roditelja pozdravlja sve prisutne te čita dnevni red.

1. Usvajanje zapisnika s Vijeća roditelja od 2. listopada 2024. godine;

2. Novi protokol o sigurnosti u školama;

3. Pravilnik o kućnom redu Škole – osvrt na ponašanje učenika prema školskoj imovini;

6. Razno.

Predsjednik Vijeća roditelja čita dnevni red te nadopunjava isti s točkom koja se dodaje u dnevni red, a to je izmjena Školskog kalendara, odnosno datum 14.3.2025. kada je OŠ Vladimir Nazor domaćin županijskog natjecanja iz matematike.

S obzirom da su svi roditelji dobili mailom zapisnik sa prijašnje sjednice, svi prisutni roditelji su suglasni sa točkom 1, tako i dopunom dnevnog reda.

Nakon toga predsjednik Vijeća roditelja predaje riječ ravnatelju škole, koji pozdravlja sve prisutne roditelje te nastavlja na točku:

2. Novi protokol o sigurnosti u školama.

Budući da OŠ Vladimir Nazor Križevci već dulje vrijeme zaključava vrata škole, u samoj školi nema većih promjena, osim da je škola otvorena ujutro 15 min prije početka nastave i 15 min nakon nastave.

Ravnatelj dalje apelira na učenike putnike da ne dolaze ranije bez obzira na dolazak autobusa. Također, ravnatelj moli roditelje koji su korisnici produženog boravka da djecu vode od 7,00 sati ujutro otkad produženi boravak radi, a ne od 6,30 kako neki roditelji to prakticiraju jer nema učitelja koji mogu ujutro biti sa djecom, a spremači nisu tu da čuvaju djecu.

Isto tako sve područne škole će se zaključavati. Djeca koja su putnici, a koja su u dežurstvu, djeca moraju ostati u školi, a ne izlazit iz škole u grad i vraćati se nazad u školu – to je sada zabranjeno. Djeca koja će svejedno izaći za vrijeme dežurstava iz Škole, jer škola ima više izlaznih vrata, svaki takav odlazak će biti evidentiran i izreći će se lošije vladanje za svaki odlazak iz Škole.

Nadalje, za sve koji ulaze u školu (roditelje) prethodno se moraju najaviti, i evidentirati dolazak i razlog dolaska u dokumentaciju. Identitet roditelja se neće prethodno provjeravati jer roditelji su poznati u Školi.

Što se tiče zaštitara u školi, čeka se odluka Ministarstva koje će dalje obavještavati o dodatnim protokolima. Isto tako Škola ako će imati zaštitara, istog će osigurati Osnivač.

Ono što će biti novo u školi, je novi način video nadzora uz pomoć umjetne inteligencije. Kamere koje će pratiti devijantno ponašanje učenika u školi i dojavljivati takvo ponašanje ravnatelju.

Kamere mogu pratiti svako ponašanje učenika, takve kamere će sprječavati učeničke sukobe i „bullyinga“ kojeg je sve više u Školi.

Nastojat će se pokrit kamerama i stariji dio Škole, da se više povede računa o sigurnosti u Školi.

Sve što se naknadno donese od strane Ministarstva, roditelji će biti obaviješteni putem Internet stranice.

Jedan Roditelj postavlja pitanje vezano uz kasniji dolazak djece u školu te njihov ulazak. Ravnatelj odgovara kako je dolazak i ulazak uređen na način da se pozvoni i tako djeca ulaze u Školu.

Predsjednik Vijeća roditelja postavlja pitanje da li ima još pitanja, te prelazi na sljedeću točku.

1. Pravilnik o kućnom redu Škole – osvrt na ponašanje učenika prema Školskoj imovini

Ravnatelj je prethodno podijelio slike uništene imovine škole roditeljima, radi se o slikama toaleta koji su predzadnji dan 1. polugodišta uništili učenici u ženskom wc u starijem dijelu Škole, na način da su vrata uništena, kotlići koji se uništavaju tako da se učenici popnu na iste, otvaraju prozore i puše cigarete kroz prozore.

Što se tiče mobitela, nastoje se pridržavati te odredbe.

Predsjednik Vijeća roditelja postavlja pitanje roditeljima da li ima pitanja, ako nema prelazi se na sljedeću točku.

1. Dopuna dnevnog reda – izmjena školskog kalendara. Radi toga što je OŠ Vladimir Nazor domaćin

Županijskog natjecanja iz matematike, 14.3.2025. taj dan će biti nenastavni dan. Kao što će biti i 2.5.2025. nenastavni dan. O tome će roditelji svakako biti obaviješteni.

1. Razno – ravnatelj obavještava o školskom preventivnom programu – Poruke koje želimo prenijeti učenicima da je sigurnost zajednička odgovornost svih sudionika u prometu, Prometna pravila postoje da nas štite, praksa čini razliku te je prometna kultura dugoročan cilj. O istom pitanju se redovito raspravlja na Vijeću učenika kojih je sve više i više. Međutim, bitno je za istaknuti da OŠ Vladimir Nazor već dulje vrijeme ima školski preventivni program o prometu, kao i izvannastavnu aktivnost koja je već dulji niz godina organiziran u Školi.

Nakon završenog izlaganja roditelja, nema pitanja u vezi preventivnog programa, ali se dodatno javlja roditelj Monika Penđak Ružić postavlja pitanje o ljetovanju na Pagu,(isto pitanje je postavljeno i u travnju 2024. godine) i da odmaralište kao i ljetovanje bude za djecu osnovnih škola, da li se može organizirati anketa o odlasku djece na ljetovanje na Pag, kao i komunikacija s Osnivačem- da li oni na neki način mogu utjecati na isto. Ravnatelj upućuje da se roditelj obrati sportskoj udruzi kojeg je voditelj Draženko Kovačić. Slaže se da odmaralište na Pagu treba biti isključivo za djecu – učenike grada Križevaca, ali nažalost Škola tu nema nekog prostora za pregovore.

Predsjednik Vijeća roditelja zahvaljuje svima na dolasku te zaključuje sjednicu.

Sjednica završila 18,25 sati.

Zapisničar

Jasna Zdilar Pešutić

Predsjednik Vijeća roditelja  
Marko Đurakić v.r.

KLASA: 007-04/25-01/02  
URBROJ: 2137-43-11-25-02